หุ้นกลุ่มพลังงานน่าซื้อ
เผย&nbsp; หุ้นกลุ่มพลังงานน่าซื้อ
23 ก.ค. 2553

เผย  หุ้นกลุ่มพลังงานน่าซื้อ 
นายไพบูลย์ นลินทรางกูร ประธานกรรมการบริหาร บริษัท ทิสโก้ และในฐานะนายกสมาคมบริษัทหลักทรัพย์ กล่าวว่า สภาพคล่องในระบบการเงินโลกยังคงมีอยู่สูง และเป็นตัวประคองไม่ให้ตลาดทุนและตลาดเงินโลกชะลอตัว และเชื่อว่าสภาพคล่องในระบบโลกจะยังอยู่ในระดับสูงไปอีก 6 เดือนข้างหน้านี้ เพราะเชื่อว่าสหรัฐอเมริกาและกลุ่มประเทศในยุโรปจำเป็นต้องคงสภาพคล่องไว้เพื่อแก้ปัญหาวิกฤตเศรษฐกิจอยู่ 
แต่ทั้งนี้ให้ติดตามการดำเนินนโยบายการเงินของทุนประเทศ เพราะอาจทำให้เม็ดเงินลงทุนในตลาดหุ้นลดลงบ้าง แต่เชื่อว่าการขึ้นดอกเบี้ยไม่ได้สูงจนกระทบต่อการลงทุน เพราะต้องคำนึงไม่ได้การขึ้นดอกเบี้ยฉุดการขยายตัวทางเศรษบกิจ 
อย่างไรก็ตาม ระยะนี้จะเห็นได้ว่าหุ้นขนาดกลางและเล็กในตลาดหุ้นไทยได้รับความสนใจจากนักลงทุนมากกว่าหุ้นขนาดใหญ่ และได้หนุนให้ภาพรวมของตลาดหุ้นดีขึ้น และอาจทำให้เงินทุนต่างชาติให้ความสนใจและไหลกลับเข้ามาลงทุน
“ส่วนกลุ่มที่ควรเข้าไปลงทุนให้เลือกลงทุนในหุ้นกลุ่มที่ได้รับความสนใจน้อยเพราะโดยส่วนตัวเชื่อทฤษฎีที่ว่ากลุ่มหุ้นจะสลับการขึ้น เช่นกลุ่มพลังงานระยะที่ผ่านมาถือว่าขึ้นน้อยกว่าตลาด และสังเกตได้ว่าราคาหุ้นบริษัท ปตท.(PTT) ยังอยู่ที่เดิมเมื่อเทียบกับต้นปี เป็นโอกาสเข้าไปซื้อ แม้จะมีความไม่ชัดเจนเรื่องมาบตาพุด แต่PTTมีมูลค่าของตัวเอง อีกทั้งนักวิเคราะห์ต่างให้ราคาเป้าหมายหุ้นในกลุ่มพลังงานสูงกว่าราคาหุ้นในกระดาน ”นายไพบูลย์กล่าว